《题郑板桥墨竹》
清代·王季珠

月来筛影风来啸，挺雪拒霜标劲操。淡浓疏密一笔挥，卓然写出绿卿照。

从来画工判优劣，判在精神到不到。写到心花怒发时，不论直挥与横扫。

千竿万竿玉亭亭，败叶枯枝也觉好。吸尽渭川真骨髓，莫怪神肖貌不肖。

并世若逢东坡与，也把先生呼笑笑。

作者简介：字馨吾，诸生。顾山人，居镇东，额曰旷庐，莳花种竹，吟啸其中。诗规陆放翁，书法赵松雪。著有旷庐草诗集。